CELEX: C2006/212/32
Language: fi
Date: 2006-09-02 00:00:00
Title: Asia C-274/06: Kanne 23.6.2006 — Euroopan yhteisöjen komissio v. Espanjan kuningaskunta

2.9.2006   
            
            
               FI
            
            
               Euroopan unionin virallinen lehti
            
            
               C 212/19
            
         Kanne 23.6.2006 — Euroopan yhteisöjen komissio v. Espanjan kuningaskunta
   (Asia C-274/06)
   (2006/C 212/32)
   Oikeudenkäyntikieli: espanja
   Asianosaiset
   
      Kantaja: Euroopan yhteisöjen komissio (asiamiehet: H. Støvlbæk ja R. Vidal Puig)
   
      Vastaaja: Espanjan kuningaskunta
   Vaatimukset
   
               —
            
            
               On todettava, että Espanjan kuningaskunta ei ole noudattanut EY:n perustamissopimuksen 56 artiklan mukaisia velvoitteitaan, koska se on pitänyt voimassa toimenpiteitä, joista säädetään Disposición Adicional 27a de la Ley 55/1999, de 29 de diciembre, de medidas fiscales, administrativas y de orden social -nimisessä laissa (verotuksellisista, hallinnollisista ja sosiaalisista toimenpiteistä 29.12.1999 annettuun lakiin nro 55 tehty lisäys nro 27), sellaisena kuin siitä on säädetty Ley 62/2003, de 30 de diciembren 94 §:ssä (30.12.2003 annettu laki nro 62), jolla rajoitetaan julkisten elinten äänioikeutta Espanjalaisissa energia-alan yrityksissä
            
         
               —
            
            
               Espanjan kuningaskunta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Lakiin nro 55 tehdyssä lisäyksessä nro 27 säädetään, että kun julkishallinnon valvonnassa suoraan tai välillisesti oleva elin hankkii energia-alan yrityksessä määräysvallan tai hankkii siitä huomattavan osuuden, Consejo de Ministros voi kahden kuukauden kuluessa joko todeta, että se ei ”tunnusta” niitä vastaavien poliittisten oikeuksien käyttöä tai asettaa näiden oikeuksien käytölle tiettyjä edellytyksiä. Tällainen päätös on tehtävä tiettyjen arviointiperusteiden perusteella, joiden tarkoitus on taata energiantoimituksen turvallisuus.
   Komissio katsoo, että lakiin nro 55 tehty lisäys nro 27 ei ole yhteensopiva EY:n perustamissopimuksen 56 artiklan kanssa, koska:
   
               —
            
            
               se, että julkinen elin hankkii Espanjalaisessa energia-alan yrityksessä määräysvallan tai hankkii siitä huomattavan osuuden, muodostaa EY:n perustamissopimuksen 56 artiklassa tarkoitetun ”pääoman liikkeen”
            
         
               —
            
            
               niillä poliittisten oikeuksien rajoituksilla, joista Espanjan viranomaiset voivat päättää kyseisten määräysvallan ja huomattavan osuuden hankkimisten osalta, rajoitetaan pääoman vapaata liikkumista, joka on pääsääntöisesti kielletty EY:n perustamissopimuksen 56 artiklassa, ja
            
         
               —
            
            
               kyseistä rajoitusta ei voida perustella perustamissopimuksen määräysten mukaisesti
            
         Konkreettisesti komissio katsoo, että lain nro 55 lisäystä nro 27 ei voida perustella tavoitteella, jonka mukaan energiantoimituksen turvallisuus on taattava, seuraavista syistä:
   
               —
            
            
               siihen seikkaan, että julkinen hallinto valvoo elimiä, jotka hankkivat määräysvallan tai huomattavan osuuden, ei liity ylimääräistä riskiä energiantoimitukselle, eikä sillä voida näin ollen perustella sitä, että pääoman vapaalle liikkumiselle asetetaan rajoituksia vain tässä tapauksessa
            
         
               —
            
            
               äänioikeuksien rajoittaminen ei ole asianmukainen keino taata energiantoimituksen turvallisuus, koska on olemassa asianmukaisempia keinoja
            
         
               —
            
            
               vaikka äänioikeuksien rajoittamista pidettäisiin asianmukaisena keinona taata energiantoimituksen turvallisuus, riidanalaiset toimenpiteet ovat suhteettomat siltä osin kuin äänioikeuden käyttämisen ”tunnustamatta jättäminen” koskee kaikkea yhtiön toimintaa ja kaikkia sen tekemiä päätöksiä
            
         
               —
            
            
               Consejo de Ministrosilla olevaan mahdollisuuteen päättää siitä, tunnustetaanko äänioikeuden käyttäminen vai ei, ei ole sovellettu objektiivisia ja riittävän täsmällisiä kriteerejä, jotka voivat olla tuomioistuinvalvonnan kohteena.